חננאל מאק

חננאל מאק (נולד ב-1941) הוא פרופסור בגמלאות במדעי היהדות, דוקטור לכימיה, ומומחה לספרות המדרש והאגדה. חתן פרס ביאליק לחוכמת ישראל לשנת תשע"ג (2012).

 ביוגרפיה 
חננאל מאק נולד בירושלים לעמנואל מאק ומרים לבית הלפרין. גדל ולמד בירושלים, שירת בנח"ל ובחטיבת הצנחנים ונפצע קשה במלחמת יום הכיפורים בחזית תעלת סואץ. למד בחוג לכימיה באוניברסיטה העברית והשלים את עבודת הדוקטורט בכימיה אי-אורגנית בשנת 1982. המשיך מאק במחקר ובהוראה במכון קזאלי לכימיה יישומית באוניברסיטה העברית בירושלים.

בשנת 1985 התקבל כתלמיד מחקר בחוג לתלמוד באוניברסיטה העברית, התמחה בתחום המדרש והאגדה ובשנת 1992 השלים את עבודת הדוקטור השנייה בהנחיית פרופסור יעקב זוסמן. לימד כימיה ופיזיקה בבתי ספר תיכוניים בירושלים ולאחר מכן לימד תנ"ך ותושב"ע במכונים להכשרת מורים בירושלים (מכון כרם, מכללת ליפשיץ) ובמקומות אחרים ברחבי הארץ. לימד לסירוגין באוניברסיטאות ירושלים, תל אביב ובר-אילן וכן במכללת אריאל תלמוד, מדרש ואגדה ומבוא לתפילות ישראל. תחומי מחקרו העיקריים הם ספרות התלמוד, המקרא ותולדות עם-ישראל. חיבר ספרים ומאמרים רבים בתחומים אלה. בשנת 1992 שימש מפקח מרכז (מפמ"ר) במשרד החינוך על הוראת המקרא במערכת החינוך הממלכתי-דתי. מאותה שנה לימד במחלקה לתלמוד באוניברסיטת בר-אילן, והנחה חוקרים צעירים ומשתתף בכנסים בארץ ובעולם. קיבל דרגת פרופסור חבר בשנת 2003. בין השנים 2004–2009 שימש יו"ר ועדת ההוראה של המחלקה לתלמוד וחבר בוועדת ההוראה של הפקולטה למדעי היהדות.

חתן פרס ביאליק לחכמת ישראל לשנת תשע"ג (2012), זוכה מענק ארבע שנתי של הקרן הלאומית למדע להכנת פרסום מדעי של מדרש במדבר רבה חלק א'.

בשנת 2025 יצא ספר שירה ביכורים מאת מאק בשם "מודה במקצת" בהוצאת ביתן.

 חיים פרטיים 
מאק מתגורר בירושלים, נשוי לאופירה והם הורים לארבעה. בתו היא השופטת חגית מאק-קלמנוביץ'.

 ספריו 
 אפיוּן ספּקטרוֹסקוֹפּי של התגבּשוּת בִּזכוּכיוֹת רב-קומפּוֹננטיוֹת (עבודת דוקטורט בכימיה, שהוגשה אל סנאט האוניברסיטה העברית בירושלים), 1981.
 ; מהדורה אנגלית: 1989.
 .
 .
 אלא משל היה – איוב וספר איוב בספרות הבית השני ובעיני חז"ל, הוצאת אוניברסיטת בר-אילן, 2005.
 תפילה ותפילות, הוצאת ראובן מס, ירושלים, 2006; 2008.
 מסודו של משה הדרשן, מוסד ביאליק, 2010.
 ותאמר בלבה – נשים מהמקרא בצומתי חיים, הוצאת ידיעות ספרים, 2014.
 ותאמר גם היא בלבה - נשים מהמקרא בצומתי חיים, הוצאת ידיעות ספרים, 2018.
 מראשית לבראשית רבה, פירוש עדכני למדרש בראשית רבה, הוצאת כרמל, 2022.
 מדרש במדבר רבה חלק א', מהדורה מדעית למדרש במדבר רבה על-פי כתבי יד, הוצאת מכון שכטר למדעי היהדות, 2023.
 דברי ימיהם א' – הוא ספר הזיכרונות למלכי ישראל, מבט אחר על מלכי מדינת ישראל הצפונית, הוצאת ידיעות ספרים, 2024.
 "מודה במקצת" - ספר שירה, בעריכת אלעזר שטורם, נאווה גרוסמן. הוצאת ביתן, 2025.

 ספר יובל לכבודו 

 דברי חכמים וחידותם, פרשנות התנ"ך בספרות חז"ל וימי הביניים, בעריכת אביגדור שנאן וישראל יובל, הוצאת כרמל, 2019.

 עריכת ספרים (לקט) 
 ספר היובל לרב מרדכי ברויאר, אסופת מאמרים בשני כרכים, ירושלים תשנ"ב, עם משה בר אשר ואחרים.
 מקראה בחקר התפילה - ליקוטי תרביץ ו', 552 עמ', בצירוף מבואות ומפתחות מפורטים. הוצאת מגנס, 2003
 זכור דבר לעבדך, אסופת מאמרים לזכר דב רפל ז"ל, ירושלים תשס"ז, עם שמואל גליק ואחרים.

מאמרים ופרסומים (לקט)
 "מקל שקד אני רואה", בית מקרא קלח, תשנ"ד, עמ' 269–275.
 "קתדרא דמשה וקתדרא דדרושה", קתדרה 72, תשנ"ד, עמ' 3–12.
 "זמנו, מקומו ותפוצתו של מדרש במדבר רבה", תעודה יא, אוניברסיטת תל אביב תשנ"ו, עמ' 91–106.
 "מלצר – מושל – מושל אכזר. השימוש במלה מלצר בספרות האשכנזית ומקורו של מדרש לא מוכר מימי הביניים", לשוננו נט, תשנ"ו, עמ' 207–215.
 "מקורה של הדרשה השבתאית בדבר ביטול המצוות", סידרא יא, תשנ"ה, עמ' 55–72.
 "'עם לבן גרתי ותי"ג מצוות שמרתי' - דרכה של הדרשה מספרו של ר' משה הדרשן אל פירוש רש"י לתורה", תרביץ סה, תשנ"ו, עמ' 251–261.
 "מדרש במדבר רבה וראשית הקבלה בפרובאנס", אשל באר-שבע 4, תשנ"ו, עמ' 78–94.
 "ייחודו של פסיפס ציפורי ומדרשים מארץ ישראל", קתדרה 88, תשנ"ח, עמ' 39–56.
 "בעיניו של רמב"ן: דמותו של פרעה מלך מצרים ומעמד היהודים בממלכת אראגון-קטלוניה", ספונות ז', (כב) תשנ"ט, עמ' 33–47.
 "שלושה משלים של ריש לקיש על שאול המלך השואל באוב", עיוני מקרא ופרשנות, ה, ספר היובל לאוריאל סימון, אוניברסיטת בר-אילן, רמת-גן תש"ס, עמ' 179–195.
 "מי אשם באונס דינה?" דפים למחקר בספרות, אוניברסיטת חיפה, 13, תשס"ג 2002, עמ' 183–206.
 “The Source of Malkhuyyot Benediction”, JSQ (Jewish Studies Quarterly) vol. 9 (2002), No. 3, pp. 205–219.
"ר' אברהם בן הגר"א וחקר המדרש", בתוך: הגר"א ובית מדרשו, בעריכת משה חלמיש ואחרים, אוניברסיטת בר-אילן, תשס"ג, עמ' 99–116
 "פרשנות והגות בפירוש שמואל דוד לוצאטו למזמור נא בתהלים", בתוך: שמואל דוד לוצאטו, מאתיים שנה להולדתו, איטליה, כינוסים, סדרת מוספים, בעריכת ר' בונפיל ואחרים, ירושלים תשס"ד, עמ' צט-קיג.
 "מה עוד גילה מנשה בן חזקיה בתורה?" - מגילות ב' תשס"ד, עמ' 105–111
 "על ההפטרה בחג שמחת תורה", מחקרי תלמוד ג', ספר הזיכרון לא"א אורבך, ירושלים תשס"ה, עמ' 489–504.
 "מקומראן לפרובאנס - רעיון המשיח משבט מנשה, ממגילות מדבר יהודה אל מדרש מימי הביניים", מגילות ג', תשס"ה, עמ' 85–100.
 "שוטים, משוטטים ודון קישוטים", "מסכת" 4, תשס"ו 2005, עמ' 155–170.
 "המקרא בשירת יונתן רטוש: שני שירים ופרקי מקרא", מחקרי ירושלים בספרות עברית, כ', תשס"ו, עמ' 271–284.
 "על גברים שהתפתו אך חטאם לא עלה בידם: חמישה סיפורי חז"ל על חוטאים כושלים", בתוך: "הגיון ליונה", קובץ מחקרים לכבודו של פרופ' יונה פרנקל, בעריכת יהושע לוינסון ואחרים, ירושלים תשס"ז, עמ' 433–456.
 "בעיניו של אברבנאל: אחאב ואיזבל, כרם נבות וגירוש ספרד", בתוך: תשורה לעמוס, אסופת מחקרים בפרשנות המקרא מוגשת לעמוס חכם, בעריכת משה בר-אשר ואחרים, אלון שבות תשס"ז, עמ' 257–268.
 "רבנו חננאל בן חושיאל", בתוך: תורה לשמה, מחקרים במדעי היהדות לכבוד שמא יהודה פרידמן, בעריכת דוד גולינקין ואחרים, ירושלים תשס"ח, עמ' 494–517.
 "החינוך, הנער ופי הדרך: הפסוק 'חנך לנער על פי דרכו...' – מקרא, מדרש ופירוש", עיוני מקרא ופרשנות ח', קובץ לכבוד אלעזר טויטו, אוניברסיטת בר-אילן, תשס"ח, עמ' 147–163.
 "מדוע נעלמו ספריו של רבי משה הדרשן?", אלפיים 32, תשס"ח, עמ' 149–176.
 " 'מצאתי ביסודו של רבי משה הדרשן': מה הביא ומה לא הביא רש"י בפירושיו מתורתו של ר' משה הדרשן", בתוך: רש"י, חייו ויצירתו, ב, בעריכת אברהם גרוסמן ושרה יפת, מרכז שז"ר, ירושלים, תשס"ט, עמ' 327–351.
"מהיטבאל בת מטרד בת מי זהב – השמות והדמויות בפרשנות היהודית הקלאסית", ואלה שמות 5, בר-אילן תשע"א, עמ' קיג–קלא.
 "דרכי הקישור בין חלקיו של ספר משנה תורה לרמב"ם", בתוך תא שמע, מחקרים לזכר ישראל מ' תא שמע בעריכת אברהם ריינר ואחרים, אלון שבות, תשע"ב, עמ' 541–564.
 "החלומות לא שוא ידברו – רמב"ן על חלומות יוסף ופרעה ופתרונותיהם", כרמי שלי –מחקרים מוגשים לפרופ' כרמי הורביץ, בעריכת יוסף תבורי ואחרים, Boston 2012, עמ' 149–160.
 "דרשן וגם פשטן: ר' משה הדרשן מבשר פרשנות הפשט למקרא", תרביץ פ"א – כרך לכבוד פרופ' יעקב זוסמן, תשע"ג, עמ' 409–429.
"חכמי ישראל נפגשים על אדמת פרובאנס במאה הי"ב", בתוך: "ברכות לאברהם", יום עיון לאברהם גרוסמן בהגיעו לגבורות בעריכת יוסף קפלן, בהוצאת האקדמיה הלאומית הישראלית למדעים, תשע"ח, עמ' 57–81.
“The Biforcated Legacy of Rabbi Moses Hadarshan and the Rise of Peshat Exegesis in Medieval France”, in Regional Identities and Cultures of Medieval Jews, Edited by Castano, Talya Fishman and Ephraim Kanarfogel, The Litman Library of Jewish Civilization, London, 2018.
“Manasse, King of Juda, in Early rabbinic Literature: An Erudite, Unfettered and Creative Biblical Critic” in The Beliver and the Modern Study of the Bible, Edited by Tova Ganzel, Yehudah Brandes and Chayuta Deutsch, Boston, 2019.
"בעיניו של אברבנאל: מדוע התערב האל בבחירת שאול למלך על ישראל?", בתוך: זכרה לאהרן, קובץ מחקרים במקרא ובפרשנותו, ספר זיכרון לאהרן מונדשיין, חולון תשפ"ב, 2022, עמ' 240–255.
"בזכות מי באים גשמים לעולם?", מדעי היהדות 57 (2) תשפ"ג, עמ' 111–157.

 קישורים חיצוניים 



 רשימה מלאה של מאמרי חננאל מאק במדעי היהדות באתר רמב"י




 משיריו 


הערות שוליים

קטגוריה:חוקרי תפילה ופיוט
קטגוריה:חוקרי יהדות ישראלים
קטגוריה:סגל אוניברסיטת בר-אילן: תלמוד ותורה שבעל-פה
קטגוריה:חוקרי מדרש ואגדה
קטגוריה:סגל מכללת ליפשיץ
קטגוריה:זוכי פרס ביאליק לחכמת ישראל
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1941